<classify> KULWA MZEE-DAR ES SALAAM WATUHUMIWA wanaosakwa na Jeshi la Polisi kwa tuhuma za kuhusikakumteka mfanyabiashara Mohammed Dewji Mo hawajapatikana na upelelezi wa kesi hiyo haujakamilika. Hayo yalibainishwa jana na Wakili wa Serikali, Daisy Makakala wakatikesi hiyo inatajwa katika Mahakama ya Hakimu Mkazi Kisutu mbele ya Hakimu MkaziMkuu, Huruma Shaidi. Makakala alidai upelelezi wa kesi hiyo unaendelea, hivyo aliiombamahakama ipange tarehe nyingine ya kutajwa. Alidai wanaendelea kuwatafuta washtakiwa wengine ili waunganishwekatika kesi hiyo, ambapo imepangwa kutajwa Oktoba 15. Mshtakiwa ambaye ameshafikishwa mahakamani hapo ni dereva wa teksi,mkazi wa Tegeta, Mousa Twaleb. Watuhumiwa wengine ambao upande wa mashtaka unawatafuta ni raia wannewa Msumbiji na mmoja wa Afrika Kusini wanaodaiwa kumteka mfanyabiashara huyo. Washtakiwa hao ni Phila Tshabalala raia wa Afrika Kusini, HenriqueSimbine, Daniel Manchice, Issac Tomo na Zacarious Junior wote raia wa Msumbiji. Katika kesi hiyo, inadaiwa Mei Mosi na Oktoba 10, mwaka jana, katikamaeneo ya Jiji la Dar es Salaam na Johannesburg nchini Afrika Kusini, kwamakusudi washtakiwa wote kwa pamoja waliendesha genge la uhalifu. Pia inadaiwa Oktoba 11, mwaka jana maeneo Hoteli ya Colloseumwilayani Kinondoni, Dar es Salaam, Twaleb pamoja na watu wengine ambao hawapomahakamani, walimteka nyara Mo kwa nia ya kumuhifadhi kwa siri na kumuwekamaeneo ambayo ni hatari. Inadaiwa Julai 10, mwaka jana maeneo ya Mbezi Beach wilayaniKinondoni, Dar es Salaam, Twaleb alitakatisha fedha Sh 8,000,000 wakati akijuafedha hizo ni kosa la kushiriki genge la uhalifu na makosa ya kupanga. Mo alitekwa nyara Oktoba 11, mwaka jana alfajiri maeneo ya Hoteli yaColloseum wakati akienda kufanya mazoezi, na alipatikana Oktoba 20, mwaka huohuo katika eneo la Gymkhana.  <topic>: kitaifa 